Róbert Marshall í þungum þönkum á Alþingi . Stjórnarandstæðingar tóku ekki vel í það á Alþingi í dag þegar lagt var til að þingfundur verði haldinn fram á kvöld . Árni Páll Árnason , formaður Samfylkingarinnar , sagði það líklega einsdæmi að kvöldfundur sé haldinn á föstudegi . Tillagan var samþykkt . „ Þetta finnst mér ekki góður bragur , “ sagði hann og taldi úrlausnarefnin ekki þess eðlis að funda verði fram á kvöld . Getur allt eins fundað á laugardegi Þá sagði Róbert Marshall , þingmaður og þingflokksformaður Bjartrar framtíðar , benti á að þingfundir hafi staðið stutt í vikunni , lokið um miðjan dag og rifjaði upp að á síðasta þingi hafi verið gerðar athugasemdir við það að Alþingi væri ekki nægilega fjölskylduvænn staður . Undir þetta tóku fleiri , s.s. Katrín Jakobsdóttir , formaður VG , sem lagðir gegn lengri þingfundum , hvað þá fundum um helgar , nema ef fyrir liggur sérstakt samkomulag á milli stjórnar og stjórnarandstöðu . Bjarni Benediktsson , formaður Sjálfstæðisflokksins og fjármálaráðherra , sagði ekkert nema eðlilegt að menn taki allan daginn til að ljúka brýnum málum og geri ráð fyrir fundi á morgun . „ Mér finnst betra að við notum dagana á þinginu til að ljúka málum , “ sagði hann og benti á að sökum þess hve hægt mál þokist sé hætt við að sumarþingið standi fram í júlí .